laion/Wikipedia-Exotic huggingface dataset:
הסוכנות הפדרלית לשיתוף פעולה הומניטרי בין-לאומי

הסוכנות הפדרלית לשיתוף פעולה הומניטרי בין-לאומי הוא שמה הנפוץ של הסוכנות הפדרלית לענייני חבר המדינות העצמאיות, בני המולדת החיים בחו"ל ושיתוף פעולה הומניטרי בין-לאומי (ברוסית: Федеральное агентство по делам Содружества Независимых Государств, соотечественников, проживающих за рубежом, и по международному гуманитарному сотрудничеству, בקיצור Россотрудничество) המהווה גוף פדרלי של הרשות המבצעת של הפדרציה הרוסית, האחראית לניהול המדיניות הממשלתית בתחום סיוע הומניטרי בין-לאומי והיחסים הבינלאומיים של הפדרציה הרוסית עם מדינות זרות — בייחוד חבר המדינות העצמאיות. הסוכנות כפופה למשרד החוץ של רוסיה. לסוכנות 96 משרדים ב-81 מדינות, מהם: 72 מרכזי מדע ותרבות רוסיים ב-62 מדינות ו-24 נציגויות בשגרירויות רוסיה ב-22 מדינות. הסוכנות נוצרה בצו נשיאותי של נשיא הפדרציה הרוסית , דמיטרי מדבדב מה-6 בספטמבר 2008 מספר 1315. הסוכנות ממונה על סיוע החוץ האזרחי שמושיטה רוסיה למדינות שונות בעולם ושיתפה פעולה עם משרד ההגנה הרוסי בהגשת סיוע הומניטרי לאזרחים בסוריה, במהלך מלחמת האזרחים בסוריה על רקע המעורבות הרוסית במלחמת האזרחים בסוריה. רבים רואים בסוכנות זו כיורשתה של VOKS (אנ'), החברה הסובייטית לתקשורת תרבותית עם מדינות זרות (Всесоюзное общество культурной связи с загранице) שפעלה בשנים 1925-1987 כזרוע סיוע החוץ של ברית המועצות. פאריט מוחמטשין (17 באוקטובר 2008—5 במרץ 2010) קונסטנטין קוסאצ'ב (5 במרץ 2010—22 בדצמבר 2014) ליובוב גלבובה (23 במרץ 2015 —26 בספטמבר 2017) אלכסיי פרולוב (ממלא מקום; 26 בספטמבר—19 בדצמבר 2017) אלאונורה מיטרופנובה (19 בדצמבר 2017—25 ביוני 2020) יבגני פרימקוב (25 ביוני 2020—) הסוכנות האמריקנית לפיתוח בינלאומי מדיה וקבצים בנושא הסוכנות הפדרלית לשיתוף פעולה הומניטרי בין-לאומי בוויקישיתוף אתר האינטרנט הרשמי של הסוכנות הפדרלית לשיתוף פעולה הומניטרי בין-לאומי (ברוסית) אתר האינטרנט הרשמי של הסוכנות הפדרלית לשיתוף פעולה הומניטרי בין-לאומי (באנגלית) הסוכנות הפדרלית לשיתוף פעולה הומניטרי בין-לאומי, ברשת החברתית אקס (טוויטר) הסוכנות הפדרלית לשיתוף פעולה הומניטרי בין-לאומי, ביישום טלגרם הסוכנות הפדרלית לשיתוף פעולה הומניטרי בין-לאומי, ברשת החברתית אינסטגרם הסוכנות הפדרלית לשיתוף פעולה הומניטרי בין-לאומי, ברשת החברתית VK הסוכנות הפדרלית לשיתוף פעולה הומניטרי בין-לאומי, סרטונים בערוץ היוטיוב Фотогалерея, посвящённая 90-летию ВОКС — ССОД — РАМС — Росзарубежцентра — Россотрудничества. Руководители ВОКС-Росзарубежцентра Kremlin.ru. "Дмитрий Медведев назначил Константина Косачёва руководителем Россотрудничества и спецпредставителем Президента по делам СНГ" (PDF). ארכיון (PDF) מ-2012-06-08. נבדק ב-2012-03-05. ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
ב.מ.וו 3200 CS

ב.מ.וו 3200 CS (בגרמנית: BMW 3200 CS) היא מכונית ספורט בתצורת קופה, שיוצרה על ידי יצרן הרכב הגרמני BMW בין ינואר 1962 לספטמבר 1965 דגם ה"ב.מ.וו 3200 CS" הוצג לראשונה בתערוכת המכוניות הבינלאומית בפרנקפורט (International Motor Show Germany), בשנת 1961 יוצרו 603 יחידות. 2 דלתות - קופה 2 דלתות - קבריולה "ב.מ.וו 3200 CS" "ב.מ.וו 3200 CS" - קבריולט "ב.מ.וו 3200 CS" - מבט לתא הנהג ולוח מחוונים "ב.מ.וו 3200 CS", שנת 1965 "ב.מ.וו 3200 CS" - קבריולט "ב.מ.וו 3200 CS" - קבריולט "ב.מ.וו 3200 CS" "ב.מ.וו 3200 CS" "ב.מ.וו 3200 CS" "ב.מ.וו 3200 CS" "ב.מ.וו 3200 CS" - מבט לתא הנהג ולוח מחוונים BMW "ב.מ.וו 3200 CS" - תמונות "ב.מ.וו 3200 CS" (autoevolution.com/cars/bmw-3200-coupe-cs-1962) מדיה וקבצים בנושא ב.מ.וו 3200 CS בוויקישיתוף ב.מ.וו 3200 CS, סרטון באתר יוטיוב דגמים של ב.מ.וו בתצורת 2 דלתות - ראו "ב.מ.וו 3200 CS" The Complete Book of BMW "ב.מ.וו 3200 CS" autoclassics.com/posts/reviews/bmw-3200-cs-bertone-v8 "ב.מ.וו 3200 CS" bmwblog.com/2014/07/17/throw-back-thursday-bmw-3200-cs "ב.מ.וו 3200 CS" ultimatecarpage.com/car/1966/BMW-3200-CS-Cabriolet
מונסונגו

מונסונגו או מונסונייגו הוא שם משפחה יהודי-ספרדי. האם התכוונתם ל... ידידיה מונסונייגו – דיין, פוסק ומשורר בן המאה ה-18 שחי בעיר פאס שבמרוקו. אהרון מונסונגו – הרב הראשי של מרוקו. דוד מגן – נולד בשם: "דוד מונסונגו", פוליטיקאי, חבר הכנסת ושר ישראלי מטעם "הליכוד", בעברו ראש עיריית קריית גת.
חג'ר אל-חטים

חג'ר אל-חטים (בערבית: الحجر الحطيم, שפירושו: "האבן המנותצת"), המכונה גם חג'ר אסמאעיל (حجر إسماعيل "אבן ישמעאל") היא אבן שבורה המהווה את היסוד של הכעבה. על פי מסורת האסלאם, היא הוצבה במקום על ידי ישמעאל כאשר בנה את הכעבה עם אביו אברהם. בשלב מאוחר יותר נבנה סביב האבן מבנה דתי חצי-מעוגל שגובהו נע בין 1.3 ל-2.3 מטר וקוטרו המרבי בין צד לצד הוא שמונה מטרים. למרות המסורת המוסלמית, מקום זה נחשב לשריד של מבנים דתיים ערביים פגאניים מתקופת קדם-האסלאם, שנבנו סמוך לאתר העלייה לרגל המרכזי של השבטים הערביים - הכעבה. על כן, קיימות מסורות על פיהן אל-חטים הוא הבור המצוי ליד הכעבה, בו הונחו מתנות ומנחות לאל הקדום הובל. כמו כן, מסורות רבות מזכירות כי השבטים הערביים נהגו לקיים את שבועת האמונים באל-חטים בשל קדושתו לאחר עריכת הסכמים שבטיים. חכמי הדת בימיו הראשונים של האסלאם סברו כי שמירת אל-חטים כמקום קדוש גם באסלאם תעודד שבטים ערביים פגאניים להצטרף לדת החדשה, ותצמצם את מידת התנגדותם לאסלאם. עם זאת, לאורך הדורות היה ניסיון מצד חכמי ההלכה להעניק ייחוד אסלאמי למקום, ולאסור על עריכתם של מנהגים פגאניים שנראו כסותרים לחלוטין את האסלאם. אחת הסיבות לניסיון לאסור על הטקסים הייתה כדי לעמוד בפולמוס הדתי והפילוסופי שנערך בין זרם המועתזילה הרציונלי לבין הזרמים השיעיים והסוניים האדוקים. המועתזילה, שנקבע כזרם העיקרי של האסלאם בתקופת הח'ליף העבאסי אל-מאמון, והיה זרם דומיננטי בתקופת התגבשות האסלאם, טען כי אין צורך בקידוש המקום בשל עברו הפגאני ובגלל אי אזכורו בקוראן. טענות אלה הובילו הן את הסונים והן את השיעים לפרש פסוקים מתוך הקוראן שנגעו לישמעאל בצורה שקשרה את הפסוקים האלה עם אל-חטים, ובכך לטעון כי המקום נזכר בקוראן. כיום, התפילה ליד אל-חטים היא אחד הטקסים במסגרת העלייה לרגל לכעבה. מאמינים שמרנים מקפידים בעת התפילה במקום לצטט את הפסוקים הקושרים את בניית הכעבה עם ישמעאל ואברהם. כמו כן, מרבים מאמינים רבים לבקש בקשות אישיות שנוגעות לשיפור מצבם החומרי לצד בקשות מחילה והודאה. בעל (אל) מדיה וקבצים בנושא חג'ר אל-חטים בוויקישיתוף סקירה מוסלמית מסורתית על קדושת המקום, ותמונת חצי העיגול של אל-חטים (אנגלית)(הקישור אינו פעיל)
אצטדיון יו. אס. בנק

אצטדיון יו. אס. בנק (באנגלית: U.S. Bank Stadium) הוא אצטדיון מקורה רב-תכליתי הממוקם בעיר מיניאפוליס שבמינסוטה. האצטדיון הוא מגרשה הביתי של קבוצת הפוטבול מינסוטה ויקינגס, וכן משמש לאירוח משחקי הבייסבול של נבחרת אוניברסיטת מינסוטה. האצטדיון אירח את סופרבול LII ב-2018 ואת הפיינל פור של טורניר אליפות המכללות בכדורסל ב-2019 האצטדיון החליף את אצטדיון יוברט האמפרי מטרודום שפעל במינסוטה מ-1982 ועד דצמבר 2013. הוא נחנך ב-22 ביולי 2016 וב-28 באוגוסט 2016 קיימה בו קבוצת הפוטבול מינסוטה ויקינגס את משחקה הראשון במהלך קדם העונה. החלטה על בניית האצטדיון אושרה במאי 2012 בישיבה בה החליטה מדינת מינסוטה ומועצת העיר מיניאפוליס לתקצב את הבנייה בסך של 975 מיליון דולר. מינסוטה ויקינגס התחייבה לשחק באצטדיון במשך 30 שנה. מלבד משחקי הפוטבול מתקיימים באצטדיון גם אירועי ספורט אחרים כגון משחקי כדורגל, האצטדיון אירח משחק ב-2016 במסגרת גביע האלופות הבינלאומי בין צ'לסי למילאן וב-2018 בין מילאן לטוטנהאם הוטספר. ב-2016 אירח משחק ידידות של נבחרת ארצות הברית בכדורגל נשים מול שווייץ. הוא מארח את משחקי הבייסבול של אוניברסיטת מינסוטה, אירח את הפיינל פור של טורניר אליפות המכללות בכדורסל ב-2019, ואת משחקי האקסטרים ב-2017 וב-2018. כמו כן מתקיימים באצטדיון הופעות מוזיקה. מדיה וקבצים בנושא אצטדיון יו. אס. בנק בוויקישיתוף אתר האינטרנט הרשמי של אצטדיון יו. אס. בנק (באנגלית) אצטדיון יו. אס. בנק, ברשת החברתית פייסבוק אצטדיון יו. אס. בנק, ברשת החברתית אקס (טוויטר) אצטדיון יו. אס. בנק, ברשת החברתית אינסטגרם על הפרויקט באתר רשות מתקני הספורט של מדינת מינסוטה
הנרי השישי (מחזה)

טרילוגיה של מחזות מאת ויליאם שייקספיר. האם התכוונתם ל... הנרי השישי, חלק ראשון הנרי השישי, חלק שני הנרי השישי, חלק שלישי
לאוריס רייניקס

לאוריס רייניקס (בלטבית: Lauris Reiniks, נולד ב-11 ביולי 1979) הוא זמר-יוצר, שחקן, מנחה טלוויזיה לטבי. ייצג את לטביה באירוויזיון ב-2003 שנערך ריגה, לטביה וסיים במקום ה-24. רייניקס נולד בעיר דובלה למשפחה מוזיקלית והופיע לראשונה בטלוויזיה בגיל חמש. כילד ונער היה סולן בלהקה שנקראת “AURI” וביחד עם להקתו הופיע בפסטיבלי מוזיקה לילדים ותחרויות שונות, בנוסף הוא הופיע ביחד עם משפחתו בקונצרטים שונים ובטלוויזיה. הוא למד תקופה תקשורת באוניברסיטת לטביה אך לא סיים את הלימודים ולאחר מכן למד משחק בלוס אנג'לס. ב-1988 קיבל הצעה מהטלוויזיה הלטבית להנחות תוכנית מוזיקה בשם "משחקי התווים", לאחר פרסומו מהתוכנית הוא החל לשתף פעולה עם המלחין ריימונד פאולס והשתתף במספר פרויקטים מוזיקליים שלו. שיתוף פעולה זה נמשך שנה ולאחר מכן רייניקס הגיע למסקנה שהוא יכול לכתוב וליצור מוזיקה לבדו באופן עצמאי. ב-2000 ו-2005 הנחה את פסטיבל השירה והריקוד לבתי ספר ונוער לטבי. ב-2002 יצא אלבומו הראשון "Planet 4 2". ב-2004 ביצע דואט עם הזמרת מריה נאומובה. ב-2005 הגרסה הלטבית של המגזין הבריטי "הטופ של הפופ" העניקה לו את התואר "המגה הסטר הלטבי הלאומי". ב-2007 זכה בעונה הראשונה של הגרסה הלטבית של "רוקדים עם כוכבים", ב-2011 הוא הוזמן להשתתף בגרסה הליטאית של התוכנית אך פרש מהתוכנית לאחר שלושה פרקים. ב-2008 החל להנחות את הגרסה הלטבית של תוכנית המציאות "Clash of the Choirs" המהווה תחרות מוזיקה בין מקהלות שונות. ב-2010 זכה אלבומו בטקס פרסי המוזיקה הלטבית בקטגוריה "אלבום הפופ הטוב ביותר". ב-2011 שירו "Aš bėgu" נבחר לשיר השנה בליטא במופע שהתקיים בערוץ TV3 (ליטא). הוא גילם את רולף בגרסה מקומית למחזמר צלילי המוזיקה ושיחק גם חייל לטבי במלחמת העולם השנייה בסרט "שלושה לריקוד", בנוסף הוא דיבב בפרסומת של קוקה-קולה במדינתו. ב-2000 (השנה הראשונה שלטביה השתתפה באירוויזיון) וב-2004 שימש כדובר הניקוד הלטבי בתחרות. ב-2001 השתתף בקדם אירוויזיון הלטבי כשביצע דואט עם הזמרת לינדה שין והגיעה למקום השני. ב-2002 הגיע למקום החמישי בקדם עם שירו "קלטת הזכרונות שלי". ב-2003 זכה בקדם כחלק משלישיית "F.L.Y." ובאירוויזיון שנערך במדינתם באותה שנה הם סיימו במקום ה-24 מתוך 26 מדינות משתתפות. ב-2009 ו-2010 הוא כתב והלחין שני שירים שהופיעו בקדם אך לא זכו. ב-2011 הגיע למקום השני בקדם עם שירו "Banjo Laura". מדיה וקבצים בנושא לאוריס רייניקס בוויקישיתוף אתר האינטרנט הרשמי של לאוריס רייניקס לאוריס רייניקס, ברשת החברתית פייסבוק לאוריס רייניקס, ברשת החברתית אקס (טוויטר) לאוריס רייניקס, ברשת החברתית אינסטגרם לאוריס רייניקס, במסד הנתונים הקולנועיים IMDb (באנגלית) לאוריס רייניקס, במסד הנתונים הקולנועיים KinoPoisk (ברוסית) לאוריס רייניקס, באתר MusicBrainz (באנגלית) לאוריס רייניקס, באתר Discogs (באנגלית) לאוריס רייניקס, באתר Genius
דרווידאס שרנאס

דרווידאס שרנאס (בליטאית: Darvydas Šernas; נולד ב-22 ביולי 1984) הוא כדורגלן עבר ליטאי ששיחק בעמדת החלוץ ולעיתים כקשר התקפי. שרנאס התחיל את הקריירה שלו במחלקת הנוער של דיינאבה אליטא ובשנת 2001 ערך את הופעת הבכורה שלו בקבוצה הבוגרת. בשנת 2002 הצטרף לקבוצה וטרה בה שיחק 6 עונות. בינואר 2008 הושאל לספטק נלצ'יק מליגת העל הרוסית. בשנת 2009 חתם בווידזב לודז' מליגת העל הפולנית. בשנת 2010 נבחר לכדורגלן השנה בליטא. ב-14 ביולי 2011 חתם לשלוש שנים בזגלבי לובין. בינואר 2013 הושאל לגזיאנטפספור מליגת העל הטורקית, ובקיץ נרכש על ידי הקבוצה. בינואר 2014 עזב לראשונה את אירופה כאשר הושאל לפרת' גלורי מליגת העל האוסטרלית. בהמשך שרנאס שיחק בויגרי סובאלק, רוס קאונטי, ז'לגיריס וילנה, אלניהספור ולאחר מכן חזר לז'לגיריס. ב-16 בינואר 2018 חתם בהפועל כפר סבא מהליגה הלאומית. ביולי 2018 חתם בסוגדיאנה דז'יזק מליגת העל האוזבקית. ב-24 בפברואר 2019 חתם באטלאנטאס הליטאית. ב-31 במאי 2008 שרנאס ערך את הופעת הבכורה שלו בנבחרת ליטא במשחק הידידות נגד אסטוניה. ב-11 בפברואר 2009 שרנאס הבקיע את שער הבכורה שלו בנבחרת בניצחון 0-2 נגד אנדורה. מדיה וקבצים בנושא דרווידאס שרנאס בוויקישיתוף דרווידאס שרנאס, באתר Transfermarkt דרווידאס שרנאס, באתר Soccerway דרווידאס שרנאס, באתר WorldFootball.net דרווידאס שרנאס, באתר National Football Teams דרווידאס שרנאס, באתר FootballDatabase.eu יניב טוכמן‏, לאומית: הפועל כפר סבא החתימה את החלוץ הליטאי דרווידאס שרנאס, באתר וואלה, 16 בינואר 2018
מגי דה בלוק

מגי דה בלוק (בהולנדית, צרפתית וגרמנית: Maggie De Block; נולדה ב-28 באפריל 1962) היא פוליטיקאית בלגית, חברת המפלגה הדמוקרטית-ליברלית הפלמית (Open Vlaamse Liberalen en Democraten). בשנים 2013 ו-2014, נבחרה לפוליטיקאית הפופולרית ביותר בפלנדריה. בפברואר 2015, היא נבחרה לפוליטיקאי הפופולרי ביותר בכלל בלגיה, על שלושת מחוזותיה השונים. בשנים 2014–2020 כיהנה דה בלוק כשרת הרווחה והבריאות בממשלתיהם של ראשי הממשלות שארל מישל וסופי וילמס. דה בלוק נולדה בעיירה מרצ'טם שבצפון פלנדריה. היא בוגרת בית הספר לרפואה באוניברסיטה החופשית של בריסל, ועבדה במשך 25 שנים כרופאה כללית בטרם הצטרפה לפוליטיקה. אחיה, אדי דה בלוק, מכהן כראש עיריית מצ'טרם. מ-1999 עד 2011 דה בלוק הייתה חברה בבית הנבחרים של בלגיה מטעם מחוז הבחירה בריסל-האלה-וילפורדה (Brussel-Halle-Vilvoorde). היא מונתה למזכירת המדינה לענייני מקלט מדיני, הגירה והשתלבות חברתית בממשלתו של אליו די רופו בדצמבר 2011. בדצמבר 2012 היא נהפכה לסגנית יושב ראש מפלגת המפלגה הדמוקרטית-ליברלית הפלמית. מאוחר יותר היא מונתה לשרת המשפטים המופקדת על מקלט, הגירה, השתלבות חברתית והפחתת עוני בממשלת די רופו ביולי 2014. בראשית חודש מרץ 2013, היא נבחרה לאשת השנה על ידי קוראי העיתון "לה ליברטה בלגיה". בסקרים שנערכו באותה שנה וב-2014 נהפכה דה בלוק לפוליטיקאית הפלמית הפופולרית ביותר, ועקפה באחוזי הפופולריות שלה את נשיא פלנדריה קריס פטרס. עם כינון ממשלתו של שארל מישל, שהוקמה באוקטובר 2014, מונתה לשרה לענייני רווחה ובריאות. כאשר הצהירה אמונים לתפקיד, תיארה דה בלוק תיק זה כ"חלום שלה". מבקריה טענו כי היא אינה מציגה את הדוגמה הנכונה שאמור לשמש שר הבריאות בשל השמנת היתר הקיצונית שלה. לטענות אלו השיבה "אני יודעת שאני לא דוגמנית, אבל במקרה זה צריך לא להסתכל בקנקן אלא במה שיש בו". במסגרת תפקידה, הייתה מעורבת בתיאום התגובה הבלגית להתפרצות האבולה במערב אפריקה. בשנת 2015 היא נבחרה לפוליטיקאית הפופולרית ביותר בפלנדריה, ולוניה ובריסל - מה שהפך אותה לפוליטיקאית הפופולרית ביותר בבלגיה. מדיה וקבצים בנושא מגי דה בלוק בוויקישיתוף אתר האינטרנט הרשמי של מגי דה בלוק (בהולנדית ובצרפתית) מגי דה בלוק, ברשת החברתית פייסבוק מגי דה בלוק, ברשת החברתית אקס (טוויטר) מגי דה בלוק, ברשת החברתית אינסטגרם מאדאם מגי דה בלוק, באתר הרשמי של בלגיה (בצרפתית) שלמה פפירבלט, שרת הבריאות הבלגית, 140 ק"ג: בלי דיאטה, באתר הארץ, 25 בינואר 2018 Maggie De Block populairste Vlaamse politica, באתר Knack‏, 24 במרץ 2013 (בהולנדית) קורות חייה של דה בלוק, באתר הרשמי של מגי דה בלוק (בהולנדית) מגי דה בלוק, אשת השנה של "לה ליברטה בלגיה", באתר לה ליברטה בלגיה, 8 במרץ 2013 (בצרפתית) Maggie De Block is populairste politicus, באתר deredactie.be‏, 12 בנובמבר 2013 (בהולנדית) "uitkomt~a1c4c909 Maggie De Block: "Dit is een droom die uitkomt, באתר Het Laatste Nieuws‏, 11 באוקטובר 2014 נאווה רוזנפלד ושלומית דיליאון, סטיגמה כבדת משקל: מדוע כל כך קשה לנו לקבל אנשים שמנים?, באתר פורבס, 1 במאי 2015 Maggie De Block nu ook populairste in Wallonië en Brussel, באתר De Standaard‏, 2 בפברואר 2015 (בהולנדית)
רכס בייר טופ

רכס בייר טופ (באנגלית: Bare Top Range או Baretop Range - מילולית: רכס הפסגה החשופה) הוא רכס הרים נמוך, ששטחו 37 קמ"ר, המהווה חלק מרכסי קיטימט, בפרובינציית קולומביה הבריטית שבקנדה. הרכס נמצא בצידה המזרחי של תעלת גרנוויל. שמו של הרכס אומץ רשמית בשנת 1930. רכס בייר טופ באתר ממשלת קולומביה הבריטית תצלום לוויין של רכס בייר טופ נתוני מזג אוויר עדכניים עבור רכס בייר טופ סטטיסטיקות מזג אוויר עבור רכס בייר טופ נתוני מזג אוויר היסטוריים עבור רכס בייר טופ אנציקלופדיית ההרים הקנדית גבולות הרכס, באנציקלופדיית ההרים הקנדית היסטוריה של שם הרכס
TV4 Komedi

TV4 Komedi היה ערוץ טלוויזיה שנמצא בבעלות קבוצת TV4 ושידר קומדיות וסרטים. הערוץ שידר בין נובמבר 2006 עד ספטמבר 2017. הערוץ הושק ב-3 בנובמבר 2006, יחד עם ערוץ TV4 Guld. השידור הראשון של הערוץ היה הסרט אבי הכלה 2. TV4 Komedi ו-TV4 Guld שודרו מההתחלה ב-Com Hem, ובחבילה הלוויינית של Canal Digital. מאז 1 בספטמבר 2009 שני הערוצים משודרים גם בשידורי Viasat. הערוץ שיתף פעולה בעבר עם הערוץ הפיני MTV3 Sarja. הסרטים ששודרו בערוץ הפיני היו זהים לאלו ששודרו ב-TV4 Komedi. עם השקתו, בערוץ לא שודרו פרסומות, אם כי משודרות פרסומות בערוץ מאז ינואר 2012. בתחילת 2017 הודיעה קבוצת TV4 כי הערוץ ייסגר בסתיו אותה שנה. ב-30 בספטמבר 2017 אכן הסתיימו שידורי הערוץ, יחד עם סיום שידורי ערוץ TV4 Fakta XL. השידור האחרון של הערוץ היה שידור התוכנית "אסא ניס עף באוויר". אלו אלו אלף ביוויס ובאטהד פינקי והמוח מרפי בראון הפתן השחור סאות' פארק מה יגידו השכנים? אתר האינטרנט הרשמי של TV4 Komedi "TV4 börjar sälja reklam i nischkanaler". Dagens Media (בשוודית). אורכב מ-המקור ב-2011-10-27. נבדק ב-2018-01-25. "TV4 lägger ner kanalerna TV4 Komedi och TV4 Fakta XL sista september 2017". Bjäre Kraft (בשוודית). 2017-08-16. אורכב מ-המקור ב-2017-10-21. נבדק ב-2018-01-25.
יחסי אינדונזיה–קניה

יחסי אינדונזיה–קניה הם היחסים הדו-צדדיים בין רפובליקת אינדונזיה לבין קניה. שתי המדינות חברות בארגון הסחר העולמי והמדינות הבלתי-מזדהות. היחסים הדיפלומטים בין אינדונזיה לקניה כוננו ביולי 1979. בתקופה זו, שגרירות אינדונזיה בדאר א-סלאם שבטנזניה היא זו שטיפלה בענייני אינדונזיה עם קניה. שגרירות אינדונזיה בניירובי כוננה באפריל 1982. שרי החוץ של אינדונזיה וקניה חתמו על מזכר הבנות ב-19 ביוני 2008 בניירובי, להקמת ועדה משותפת של אינדונזיה וקניה. הוועדה משמשת כפורום להרחבה ושיפור שיתוף הפעולה בין אינדונזיה וקניה וגם לפתרון בעיות ד-צדדיות. במהלך פגישת הוועדה הראשונה, בין ה-2 בדצמבר ל-4 בדצמבר 2008, הסכימה הוועדה להרחיב את שיתוף הפעולה במגוון תחומים, כגון כלכלה, מסחר, חברה ותרבות ושיתוף פעולה טכני. כדי לשפר את הקשרים, הסכימה הוועדה על מספר אפשרויות לשיתוף פעולה, כגון אימון דיפלומטים, תרגילים משותפים נגד הטרור ואתלטיקה. אינדונזיה מוכרת לקניה בעיקר שמן דלקים, ריהוט, מכונות, ציוד הובלה, טקסטיל ומוצרי הלבשה בשווי 242.7 מיליון דולר. הייצוא העיקרי של קניה לאינדונזיה הוא תה שחור, סיבי סיסל, טבק ופרחים לחתונות בשווי 7.32 מיליון דולר. אינדונזיה מחזיקה בשגרירות בניירובי. מאידך, שגרירות קניה בקואלה לומפור שבמלזיה מטפלת ביחסי קניה עם אינדונזיה. "Hubungan Bilateral Indonesia-Kenya"(in Indonesian). Ministry of Foreign Affairs of Indonesia. Archived from the original on 20 June 2013. Retrieved 12 June 2013 "Kenya's trade potential with IndonesiaExport Promotional Council of Kenya. Retrieved 12 June 2013 שגרירות אינדונזיה בקניה
גבעת הדרור

גבעת הדרור או וורוביובי גורי (ברוסית: Воробьёвы горы) היא גבעה על הגדה הימנית של נהר מוסקבה ואחת הנקודות הגבוהות במוסקבה, מגיעה לגובה של עד 80 מטר מעל נהר מוסקבה. גבעת הדרור ממוקמת בדיוק מול אצטדיון לוז'ניקי והיא אחד משבע גבעות מוסקבה. שוכן בה הבניין הראשי של אוניברסיטת מוסקבה ויש ממנה את נקודת התצפית הטובה ביותר על העיר כולה. החל משנת 2019 ניתן לעלות על ההר תוך שימוש ברכבל. וורוביובי גורי הוא אחד המקומות המשמעותיים והמתוירים ביותר במוסקבה, יחד עם הכיכר האדומה והקרמלין. נקודת התצפית כיכר אוניברסיטתסקאיה (אנ') והבניין הראשי של אוניברסיטת מוסקבה מנקודת התצפית מבט על גבעת הדרור ממנזר אנדרייבסקי (רו') האקדמיה הרוסית למדעים כנסיית השילוש נותן החיים בגבעת הדרור (רו') גדת אנדרייבסקאיה (רו') גדת וורוביובסקאיה (רו') הרכבל המוסקבאי תחנת המטרו וורוביובי גורי תחנת המטרו וורוביובי גורי הרכבל המוסקבאי שבע גבעות מוסקבה מדיה וקבצים בנושא גבעת הדרור בוויקישיתוף ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
1951 בצרפת

שנת 1951 בצרפת הייתה השנה בה ציינה צרפת 964 שנות לאום. נשיא צרפת: ונסן אוריו ראש ממשלת צרפת: עד 10 במרץ: רנה פלוון 10 במרץ-11 באוגוסט: אנרי קווה החל מ-11 באוגוסט: רנה פלוון 13 בינואר - קרב ויין יאן מתחיל בווייטנאם. 17 בינואר - קרב ויין יאן מסתיים בתבוסה לכוחות הווייט מין. 23 במרץ - מתחיל קרב מאו קה בווייטנאם. 28 במרץ - קרב מאו קה מסתיים בתבוסת הווייט מין. 18 באפריל - מאומצת אמנת פריז שמקימה את קהילת הפחם והפלדה האירופית. 17 ביוני - נערכות בחירות לאספה הלאומית השנייה של הרפובליקה הרביעית של צרפת. 11 באוגוסט - רנה פלוון מתמנה לראש ממשלת צרפת. 10 בנובמבר - מתחיל קרב הואה בין בווייטנאם. 4 ביולי - מתחיל הטור דה פראנס. 29 ביולי - מסתיים מרוץ האופניים הטור דה פראנס עם זכייתו של הוגו קובלט 13 בינואר - ברנאר לואזו, שף (נפטר ב-2003). 6 בפברואר - ז'אק וילרט, שחקן (נפטר ב-2005). 11 באוקטובר - ז'אק-ז'אק גולדמן, זמר וכותב שירים. 6 בנובמבר - אלן אטגוין, פילוסוף וסופר (נפטר ב-2007). (קטגוריה:צרפתים שנפטרו ב-1951) 7 בינואר - רנה גנון, פילוסוף ואוריינטליסט (נולד ב-1886). 26 בינואר - הנרי בארד, שחקן כדורגל בינלאומי (נולד ב-1892). 19 בפברואר - אנדרה ז'יד, סופר וזוכה פרס נובל לספרות לשנת 1947 (נולד ב-1869). 2 ביוני - אמיל שארטייה, פילוסוף, עיתונאי ופציפיסט (נולד ב-1868). 23 ביולי - אנרי פיליפ פטן, מרשל צרפת, ראש ממשלת וישי הצרפתית בתקופה מלחמת העולם השנייה (נולד ב-1856). 1956 בצרפת 1957 בצרפת 1958 בצרפת מדיה וקבצים בנושא 1951 בצרפת בוויקישיתוף
מתן צורי

מתן צורי (נולד ב-6 בספטמבר 1979) הוא עיתונאי ישראלי, כתב ידיעות אחרונות ו-ynet, עוסק רבות בסיקור נושאים ביטחוניים בעוטף עזה וכן בנושאי כלכלה, תיירות, בריאות ופוליטיקה. בנוסף הוא מרצה על כתיבה עיתונאית בבתי ספר. צורי נולד בקיבוץ מפלסים, שם התגורר עם אחיו והוריו (עופרה ירמי וקורין). בשנת 1998 סיים את לימודי בבית הספר התיכון "כפר סילבר", שם למד במגמה ללימודי ארץ ישראל וחקלאות. שירת בצה"ל כלוחם ורס"פ בהנדסה קרבית- גדוד 601. ב-2012 סיים תואר ראשון בלימודי מדיניות ציבורית באוניברסיטת בר-אילן. בספטמבר 2002, מתן צורי נפגע בעינו השמאלית ואיבד את ראייתו בעין זו. זה היה אירוע מכונן בחייו שהפנה אותו לקריירה העיתונאית. בשנת 2008 צורי זכה בפרס העובד המצטיין של 'ידיעות אחרונות' והוענק לו הפרס על ידי עורך ידיעות אחרונות לשעבר, רון ירון. בשנת 2018 הוא נבחר לאחד האנשים המשפיעים של השנה בדרוג שנעשה על ידי אגף הצעירים של התנועה הקיבוצית. הוא מתגורר בעוטף עזה, אב ל-3 ילדים. צורי החל את דרכו כעיתונאי בשנת 2002 בעיתון המקומי "סקופ". בשנת 2003 המשיך צורי במסגרת "רדיו דרום" (באר שבע והסביבה). משנת 2005 צורי הוא כתב באזור הדרום ב"ynet" ו"ידיעות אחרונות". ב-2011 יזם והנחה הכשרת תלמידים בבתי הספר התיכוניים באשדוד בנושאי תקשורת. סיקר את מלחמת לבנון השנייה, את אשפוזו והלווייתו של אריאל שרון ודיווח באופן שוטף על המתיחות בעוטף עזה, מקום מגוריו. בדצמבר 2008 סיקר את מבצע עופרת יצוקה, בנובמבר 2012 סיקר את מבצע עמוד ענן, וביולי 2014 את מבצע צוק איתן. מתן צורי, ברשת החברתית פייסבוק מתן צורי, ברשת החברתית אקס (טוויטר) מתן צורי, ברשת החברתית אינסטגרם רשימת הכתבות של צורי בארכיון ynet רשימת הכתבות של צורי ב-scooper בתי הספר העל יסודיים באשדוד, כתבים צעירים, מערכת החינוך, כתיבה עיתונאית, מתן צורי, פורטל החינוך העירוני, באתר www.kav-lahinuch.co.il רשימת כתבות על אריאל שרון, באתר ynet מתן צורי במאגר אנשי התקשורת סקופר מת מפצעיו גבר שנפצע במבצע "עמוד ענן", באתר ynet, 17 ביוני 2014 "מתן צורי מסקר את "צוק איתן" מקיבוצו בעוטף עזה - mynet קיבוץ". אורכב מ-המקור ב-2018-04-22. נבדק ב-2018-01-25.
טוני גאטליף

טוני גאטליף (בצרפתית: Tony Gatlif; נולד בשם מישל דהמני ב-10 בספטמבר 1948 באלג'יר) הוא במאי צרפתי ממוצא צועני, אשר מוכר גם כתסריטאי, מלחין, שחקן, ומפיק. גאטליף נולד באלג'יריה בתקופת השלטון הצרפתי, והוא ממוצא פייה-נואר. בשנת 1960, בגיל 12, גאטליף עבר מאלג'יריה לצרפת בעקבות אירועי מלחמת העצמאות של אלג'יריה. גאטליף נאבק במשך שנים על מנת לחדור לתעשיית הקולנוע הצרפתית. הוא גם לקח חלק בין היתר במספר הפקות תיאטרליות עד לשנת 1975, כאשר הוא הפיק את סרטו הראשון, La Tête en ruine. במהלך שנת 1978, גאטליף הפיק את סרטו השני, La Terre au ventre, אשר התבסס על אירועי מלחמת העצמאות של אלג'יריה. החל משנת 1981, ומסרטו Corre, gitano, גאטליף התמקד בעבודתו בהיסטוריה של הצוענים באירופה, וזאת בעקבות מוצאו הצועני למחצה. לאחר הפקת הסרט Gaspard et Robinson ב-1990, גאטליף העביר את השנים 1992 ו-1993 בצילום הסרט Latcho Drom, אשר זכה בפרסים רבים. סרט מוזיקלי באורח מלא זה, אשר לעיתים מקוטלג בטעות כסרט תיעודי, עוסק בתיעוד התרבות הצוענית ברחבי העולם, תוך התמקדות במוזיקה ובריקוד הצועני. שנה מאוחר יותר, גאטליף הפיק את הסרט Mondo, על בסיס יצירתו של הסופר הצרפתי ז'אן-מארי גוסטב לה קלזיו. סרטו של גאטליף משנת 2004, Exils, זכה בפרס הבמאי הטוב ביותר במסגרת פסטיבל קאן באותה שנה. סרטו משנת 2006, טרנסילבניה, הוצג לראשונה בפסטיבל קאן שהתקיים בחודש מאי באותה השנה. La Rage au poing ‏(1975) La Tête en ruine ‏(1975) La Terre au ventre ‏(1978) Corre gitano ‏(1981) Canta gitano ‏(1981) Les Princes ‏(1982) Rue du départ ‏(1985) Pleure pas my love ‏(1989) Gaspard et Robinson ‏(1990) Latcho Drom ‏(1993) Mondo ‏(1995) Gadjo dilo ‏(1997) Je suis né d'une cigogne ‏(1998) Vengo ‏(2000) Swing ‏(2001) Exils ‏(2004) Transylvania ‏(2006) Korkoro ‏(2009) Indignados ‏(2012) Geronimo ‏(2014) Djam ‏(2017) מדיה וקבצים בנושא טוני גאטליף בוויקישיתוף אתר האינטרנט הרשמי של טוני גאטליף (בצרפתית) טוני גאטליף, במסד הנתונים הקולנועיים IMDb (באנגלית) טוני גאטליף, באתר AllMovie (באנגלית) טוני גאטליף, במסד הנתונים הקולנועיים KinoPoisk (ברוסית) טוני גאטליף, באתר MusicBrainz (באנגלית) טוני גאטליף, באתר Discogs (באנגלית) טוני גאטליף, באתר Songkick (באנגלית) Tony Gatlif en terre d'asile Festival de Cannes: Exils ynet, מייקל מור זכה בפסטיבל קאן, באתר ynet, 22 במאי 2004 Festival de Cannes: Transylvania